Амма имама наибашна хьалха Акхбердин Махьмас йийсаре ялийна ю боху йо1 имам Шемална «езаелира». Жима стаг хилла, эмгаралла а йоьссина, д1ах1оьттинера иза. Эвтархойн Ахьмад кхин а дукхавийзира Шемална. Цунна мах дика хаьара шайн дешан дай болчу нохчийн къонахойн. Баккъал йо1 ша йийсар йича санна, дозаллаш детташ волу шен доттаг1 Акхбердилав сиха гучуваьккхира Шемала.